
                       Depunere rapoarte întocmite de lichidatorul judiciar în procedura simplificată de insolvenţă
                                                                                  Nr.: 546 /05.05.2014
1. Date privind dosarul: Număr dosar 9883/30/2013, Tribunalul Timiş, Secţia   a  II -a Civilă. Judecător sindic  Geta Balaban;
2. Arhiva/registratura instanţei: Adresa: P-ţa Ţepeş Vodă nr. 2A, Timişoara, jud.Timiş; programul arhivei: Luni – Vineri; orele 8:30 – 12:30.
3. Debitor: SC BBI  Star Logistics SRL, CUI: 10302472, cu sediul social în Timişoara, str. D. Obradovici, nr. 4, sc. B, et. 4, ap. 18, jud. Timiş; ORC:  J35/1297/1997;

3.1 Administrator special – până la data prezentei nu a fost numit

4.Creditori: D.G.R.F.P. Timişoara- Administraţia Judeţeană a Finanţelor Publice Timiş, cu  sediul în Timişoara, str. Ghe. Lazăr, nr. 9 B, jud. Timiş, SC  La Fântâna SRL, CUI  11666323, cu sediul în Bucureşti, B-dul Gării  Obor, nr. 8C, sector 2, J 40/3531/1999;
5. Lichidator judiciar: Cabinet Individual de Insolvenţă Dǎogaru Petrişor-Liviu,  cu sediul în Timişoara, B-dul Revoluţiei, nr. 3, ap. 5, jud. Timiş, CIF RO 19918744; Număr de înscriere în tabloul practicienilor în insolvenţă: 1B2212; e-mail insolventa@petrisordaogaru.ro, fax 0256433443,  tel. 0722.588.636; 
6. Subscrisul: Cabinet Individual de Insolvenţă Dăogaru Petrişor-Liviu, în calitate de lichidator judiciar al debitorului SC BBI  Star Logistics SRL, conform încheierii  nr. 2283, pronunţată la data de 24.10.2013 de Tribunalul Timiş în dosar nr. 9883/30/2013.

În temeiul: art. 131, comunică: Raport  privind propunerea de închidere a procedurii insolvenţei
Număr de exemplare depuse: două din care unul pentru instanţă şi unul pentru a fi publicat în Buletinul procedurilor de insolvenţă.

Cabinet Individual de Insolvenţă Dăogaru Petrişor-Liviu

Raport privind propunerea de închidere a procedurii insolvenţei pentru debitorul SC BBI  Star  Logistics  SRL
Dosar nr. 9883/30/2013, Tribunalul Timiş, Secţia a II a civila, Judecător sindic  Geta Balaban;
Temei juridic:. art. 131, din Legea 85/2006

Lichidator judiciar:  C.I.I. Dăogaru Petrişor-Liviu
Debitor: SC BBI  Star Logistics  SRL  
Menţiuni: Deschiderea procedurii simplificate de insolvenţă, s-a dispus prin încheierea nr. 2283, pronunţată la data de 24.10.2013 de Tribunalul Timiş în dosar nr. 9883/30/2013,  la cererea debitorului SC BBI  Star  Logistics  SRL, cu sediul în Timişoara, str. D. Obradovici, nr. 4, scara B, et. IV, ap. 18, jud. Timiş, prin care s-a numit lichidator judiciar Cabinet Individual de Insolvenţă Dǎogaru Petrişor-Liviu.
Măsuri intreprinse:
Lichidatorul judiciar invederează onoratei instanţe faptul că, de la numire şi până în prezent şi-a îndeplinit atribuţiile conform încheierii de deschidere a procedurii, precum şi a dispoziţiilor art. 25 din legea 85/2006. Lichidatorul judiciar a notificat, prin Notificarea nr. 363/30.10.2013, potenţialii creditorii bugetari şi creditorii chirografari, conform listei creditorilor, depusă de către debitor, prin scrisoare recomandată cu confirmare de primire, înregistrată la Administraţia Judeţeană a Finanţelor Publice Timiş sub nr. 16085/31.10.2013. A fost îndeplinită şi procedura de notificare  prin Buletinul Procedurilor de Insolvenţă ( nr. 18248/04.11.2013), dovezile fiind depuse în dosarul cauzei. A fost depusă cerere de admitere a creanţei de către Direcţia Generală Regională a Finanţelor Publice   Timişoara – Administraţia Judeţeană a Finanţelor Publice Timiş pentru suma de 54.171 lei şi de către SC  La Fântâna SRL pentru suma de 1.213,68 lei, Total creanţe 55.384,68 lei. În data de 16.12.2013 am procedat la verificarea creanţelor, am întocmit şi afişat tabelul preliminar, întocmind un proces-verbal de afişare la uşa instanţei, îndeplinind şi procedura de publicare în Buletinul Procedurilor de Insolvenţă ( nr. 21765/19.12.2013). În data de 06.01.2014 am întocmit şi afişat tabelul definitiv cuprinzând creanţele declarate împotriva debitorului, întocmind un proces-verbal de afişare la uşa instanţei, îndeplinind şi procedura de publicare în Buletinul Procedurilor de Insolvenţă ( nr. 496/10.01.2014). Având în vedere faptul că, administratorul social a pus la dispoziţia lichidatorului judiciar documentele prevăzute de art. 28 din Legea nr. 85/2006, lichidatorul  judiciar a întocmit Raportul privind cauzele şi împrejurările care au dus la apariţia stării de insolvenţă şi a publicat în Buletinul Procedurilor de Insolvenţă Anunţul privind raportul asupra cauzelor şi împrejurărilor care au condus la apariţia stării de insolventă nr. 385/03.12.2013 ( publicat sub nr. 21064/11.12.2013). Prin notificarea nr. 377 din data de 10.12.2013, publicată în Buletinul Procedurilor de Insolvenţă sub nr. 21145/11.12.2013 şi comunicată creditorilor, am convocat adunarea creditorilor pentru data de 20.12.2013 ora 10:00, la sediul lichidatorului judiciar. In urma notificării trimise, la Adunarea Creditorilor din data de 20.12.2013 ora 10:00, care a avut loc la sediul lichidatorului judiciar s-a prezentat d-nul consilier juridic Sever Carabeţ, în calitate de reprezentant al creditoarei D.G.R.F.P. Timişoara - Administraţia Judeţeană a Finanţelor Publice Timiş, înscrisă în tabelul definitiv al creanţelor cu suma de 54.171  lei, reprezentând 97,80 % din totalul creanţelor. Adunarea creditorilor a fost legal întrunită,  reprezentantul D.G.R.F.P. Timişoara - Administraţia Judeţeană a Finanţelor Publice Timiş nu a avut obiecţiuni cu privire la Raportul privind cauzele şi împrejurările care au dus la apariţia stării de insolvenţă a debitorului şi a confirmat practicianul în insolvenţă desemnat de judecătorul sindic cu un onorariu de 3.000 lei. 
Astfel, cum am arătat în cuprinsul raportului privind cauzele şi împrejurările apariţiei stării de insolvenţă, nu sunt incidente dispoziţiile art. 138 al. 1 din legea 85/2006. Nu au fost identificate bunuri în averea debitoarei. Solicităm creditorilor avansarea fondurilor necesare pentru acoperirea cheltuielilor administrative.
Concluzii: Lichidatorul judiciar solicită: închiderea procedurii insolvenţei în baza art. 131, din Legea nr.85/2006,  dezinvestirea lichidatorului judiciar; radierea societăţii din evidenţele ORC Timiş.

Lichidator judiciar: Dǎogaru  Petrişor - Liviu 
